Vaski-kirjastot MUISTIO

Kuvailuryhmä 29.8.2023

Aika 29.8.2023 klo 14-15.30

Paikka Turun pääkirjasto, pieni neuvottelutila

Paikalla Riitta Kari, Liisa Lehtikangas, Risto Mikkonen, Aki Pyykkö (siht.), Päivi Svala, Anna Viitanen (pj.)

### Kuvailutilanne

Naantali

Primaarikuvailuun ei mahdollisuuksia tällä hetkellä, tilanne helpottunee loppuvuodesta.

Kaarina

Musiikin aiempaa isommat määrät tuntuvat, toistaiseksi on selvitty. Taloon tullut uusi työntekijä, josta saataneen jatkossa apua primaarikuvailuun. Pienempien kuntien kotiseutuaineistoa tullut runsaasti.

Salo

Yhteiskokoelman myötä musiikkiaineistoa tulee jonkin verran aiempaa enemmän. Kipan kuvailuissa selvää huononnusta niin määrällisesti kuin laadullisesti – aikaa menee, kun laatii Kipalle viestejä korjattavista/täydennettävistä tiedoista. Kuvailuresurssia on tällä hetkellä riittävästi, eikä pahempia ruuhkia ole. Muiden kuntien aineistoa tullut kuvailtavaksi tasaiseen tahtiin, erityisesti Liedosta – lautapelit työläimpiä.

Turku

Primaarikuvailtavaa on kesän mittaan kertynyt jonkin verran, ei mitään suurempaa hätää kuitenkaan.

Hietamies/Hirvisaari-muutokset kaikkialla hyvin hanskassa.

### RDA:n uudistuminen ja koulutukset

Kansalliskirjaston koulutukset jatkuvat taas syksyllä <https://www.kiwi.fi/display/rda/RDA-+koulutukset+2023>

### Kirjastopalvelun asiakasohjausryhmä

Kirjastopalvelu on elvyttämässä taas asiakasohjausryhmäänsä. Vaskista ryhmässä Anna (varalla Risto). Ensimmäinen kokous on lokakuun alussa.

### Uusia kuvailukäytäntöjä

Sisällönkuvailuoppaan ohje kohderyhmän merkitsemisestä (kenttä 385)

Melindassa on lisätty massana kohderyhmätietoa lasten- ja nuorten aineistoon. Kirjastopalvelu ei kuitenkaan vielä käytä lastenaineistossa 385.

Kustantajatieto 710-kentässä

Fennica-kuvailussa otettiin keväällä käyttöön 710-kenttä kustantajatietojen merkitsemiseen. Totesimme silloin, ettei ainakaan vielä ruveta lisäämään näitä Vaskin omiin primaarikuvailuihin. Kattavasti toteutettuna tämä helpottaisi tiedonhakua, mutta edellyttäisi lisäämistä myös vanhoihin tietueisiin.

Lisämääre 600-kentässä

PIKin tekemässä tietueessa tuli vastaan 600-kenttä, jossa on fiktiivisen hahmon lisäksi hahmon luojan nimi:

<https://vaski.koha-suomi.fi/cgi-bin/koha/catalogue/detail.pl?biblionumber=4293637&found1=1>

Tämä liittyy tekeillä olevaan Toimijakuvailuohjeeseen, jonka mukaan saman nimiset fiktiiviset hahmot voidaan erottaa näin toisistaan. Ohje on alustava, joten sitä ei kannata itse kuvailtaessa vielä ottaa käyttöön. <https://wiki.helsinki.fi/pages/viewpage.action?pageId=400859835>

### Koha

Vastaan on tullut yksi tapaus, jossa tietueessa aktiivisena ollut valutuksen esto ei ole estänyt valutusta. Kannattaa siis tarkkailla valutusraportista erityisesti Celian äänikirjoja ja oppikirjasarjoja, joissa esto pitäisi yleensä olla valittuna. Testailemalla tätä ongelmaa ei ole saatu toistumaan.

Tietojen siirtäminen Z39-haulla kadottaa edelleen 942c-kentästä Kohan aineistotyypin. Havaintoja kaivataan: lievää aavistelua on siitä, että tätä tapahtuisi vain uusien tietueiden kohdalla (liittyy jotenkin tietueen nidetiloihin?). <https://github.com/KohaSuomi/Koha/issues/332>

### Muut asiat

Keskusteltiin yleisellä tasolla yhtenäisen luokituksen haastepaikoista, esimerkkitapauksena Hytösen Grand tour, jolle Turun tieto-osasto oli toivonut uutta luokkaa. Miten toimia esim. silloin, kun sarjan aiemmat (ennen yhtenäistä luokitusta hankitut) osat on kirjastossa X luokitettu eri tavalla kuin nyt saapunut uusin osa? Saako yhtenäisestä luokituksesta poiketa, jos se säästää työtä? Tapauskohtaista harkintaa tullaan joka tapauksessa aina tarvitsemaan.

Keskusteltiin myös tarpeesta saada perehdytysmateriaalia aloittelevan kuvailijan koulutustarpeisiin, ”Vaski-kuvailijan abc-pakettia”. Kansalliskirjaston ja Koha-Suomen ohjeilla pyritään toki pärjäämään, mutta kaikkiin kysymyksiin niistä ei löydy vastausta. Jatketaan tarvittaessa pohdintaa seuraavan vuoden toimintasuunnitelman laatimisen yhteydessä.

Seuraava kokous pe 3.11. klo 14, Anna lähettää kutsut.